stanford-oval/wikipedia huggingface dataset:
อาณาจักรซีงาปูรา
ประวัติ > ซัง นีลา อูตามา

ใน เซอจาระฮ์เมอลายู ให้ข้อมูลว่าซัง นีลา อูตามา เป็นเจ้าชายจากปาเล็มบัง และอ้างว่าสืบสันดานมาจากอเล็กซานเดอร์มหาราช (หรืออิสกันดาร์ ซูลก็อรนัยน์) พระองค์ลี้ภัยอยู่บนเกาะบินตันมานานหลายปี ก่อนที่จะขึ้นฝั่งบนเกาะเตอมาเซ็กใน ค.ศ. 1299 แต่เดิมเตอมาเซ็กเป็นเมืองหน้าด่านขนาดน้อย และเป็นถิ่นที่อยู่ของชาวโอรังเลาต์ ชาวทะเลเหล่านี้แสดงออกถึงความจงรักภักดีต่อผู้นำชาวมลายูมากมาตั้งแต่ต้น พวกเขาคอยลาดตระเวน ปราบปรามโจรสลัด และนำพ่อค้าวานิชไปเข้าเฝ้าเจ้านายชาวมลายู ในเวลาต่อมาโอรังเลาต์ได้ยกย่องให้ซัง นีลา อูตามา ขึ้นเป็นรายา และซัง นีลา อูตามา ได้เปลี่ยนนามเมืองจาก เตอมาเซ็ก เป็น ซีงาปูรา แล้วตั้งราชธานีอยู่บริเวณปากแม่น้ำสิงคโปร์
ราชธานีมีความอุดมสมบูรณ์พร้อม มีทั้งเนินเขาและบ่อน้ำผุดซึ่งเป็นน้ำจืดสนิท แบ่งเป็นบ่อน้ำผุดบนเนิน (ปัจจุบันเนินฟอร์ตแคนนิง) เขาใช้สำหรับอุปโภคบริโภคของเจ้านาย ส่วนแหล่งน้ำบริเวณเชิงเขาไว้สำหรับให้ราษฎรอุปโภคบริโภค เนินฟอร์ตแคนนิงเปรียบดั่งเขาพระสุเมรุ อันเป็นที่สถิตของเทพเจ้าตามความเชื่อฮินดู-พุทธ เช่นเดียวกับชาติอุษาคเนย์อื่น ๆ การที่ซัง นีลา อูตามา สร้างพระราชวังไว้บนเนินฟอร์ตแคนนิงก็ถือเป็นการสำแดงว่าตนเป็นสมมุติเทพ พระองค์ตั้งตนเป็น ซรี ตรี บูวานา (มาจากคำสันสกฤตว่า ศรีตรีภูวน) แปลว่า "พระเป็นเจ้าแห่งโลกทั้งสาม" ตีความได้ว่า ผู้ยิ่งใหญ่ในจักรวาล
ในรัชกาลนี้มีการติดต่อค้าขายกับจีนในยุคราชวงศ์หยวน มีเอกสารบันทึกว่า ใน ค.ศ. 1320 ราชสำนักหยวนส่งทูตไปยัง หลงหยาเหมิน (龍牙門; สันนิษฐานว่าครอบคลุมบริเวณทางใต้ของอ่าวเคปเปิน ไปจนถึงชายฝั่งตะวันตกของเกาะเซินโตซา และทางตะวันตกของสวนสาธารณะแลบราดอร์ในปัจจุบัน) เพื่อขอช้างเลี้ยงไปเมืองจีน หลังจากนั้นชาวหลงหยาเหมินได้เดินทางไปเมืองจีนพร้อมเครื่องบรรณาการ และผู้แทนการค้าใน ค.ศ. 1325 ในเอกสาร เต่าอี๋จื้อเลฺว่ (島夷誌略) ของวัง ต้าเยฺวียน (汪大渊) ระบุว่า หลงหยาเหมินเป็นส่วนหนึ่งของต้านหม่าซี (淡马锡) ในเอกสารดังกล่าวได้กล่าวถึงแหล่งอาศัยบนเกาะเตอมาเซ็กอย่างน้อยสองแห่ง คือ หลงหยาเหมิน (龍牙門) และ ปันจู๋ (班卒) ซึ่งชื่อชุมชนแห่งหลังมาจากคำมลายูว่า บันจูร์ (Banjur) แปลว่าบ่อผุดน้ำจืด ที่นี่อยู่ในอาณัติของกษัตริย์ บ้านเมืองมีความสงบเรียบร้อย ขณะที่หลงหยาเหมิน ถูกปกครองโดยกลุ่มโจรสลัด ซึ่งบุกโจมตีกองเรือสินค้านานาชาติหลายต่อหลายครั้ง ซึ่งพ่อค้าจีนในหลงหยาเหมินนั้น "ร่วมเคียงบ่าเคียงไหล่ไปกับชนพื้นเมือง" และในเอกสารของวังยังกล่าวถึงสินค้าที่มีการแลกเปลี่ยนกันในซีงาปูรา ได้แก่ นาก ผ้าฝ้ายพิมพ์ลาย ผ้าซาตินสีน้ำเงิน ไม้หอม โหนกของนกเงือก
อาณาจักรอยุธยามีความพยายามที่จะยึดครองซีงาปูรา ในเอกสารของวังระบุว่าไม่กี่ปีก่อนที่เขาจะเดินทางเข้ามาต้านหม่าซีเมื่อคริสต์ทศวรรษที่ 1330 อยุธยาส่งกองทัพเรือจำนวน 70 ลำ เปิดฉากโจมตีต้านหม่าซี แต่กำแพงเมืองและป้อมปราการของต้านหม่าซีแน่นหนา สามารถป้องกันการโจมตีจากทัพเรืออยุธยาได้ยาวนานถึงหนึ่งเดือน อยุธยากลายฝ่ายปราชัยแล้วล่าถอยออกไป ก่อนถูกแทนที่ด้วยจากโจมตีจากทัพเรือจากชวาที่รุกเข้ามาใหม่
ประวัติ > ซรี วีกรามา วีรา

หลังซัง นีลา อูตามา เสด็จสวรรคตลง ซรี วีกรามา วีรา (มาจากคำสันสกฤตว่า ศรีวิกรมวีร) พระราชโอรส เสด็จขึ้นเสวยราชสมบัติต่อ ในช่วงเวลานี้จักรวรรดิมัชปาหิตซึ่งเป็นรัฐที่สืบทอดอำนาจจากอาณาจักรสิงหะส่าหรี เริ่มขยายอำนาจไปยังเกาะเล็กเกาะน้อยที่อยู่รายรอบภูมิภาคนูซันตารา โดยมีกาจะฮ์ มาดา (Gajah Mada) เป็นแม่ทัพใหญ่ ต่อมาใน ค.ศ. 1350 ฮายัม วูรุก เสวยราชสมบัติมัชปาหิต จากนั้นทรงส่งพระราชสาส์นไปยังหัวเมืองต่าง ๆ ศิโรราบต่อพระราชอำนาจ แต่ซรี วีกรามา วีรา ทรงปฏิเสธ ทั้งตอบกลับพระราชสาส์นขู่กลับไปว่า จะทรงกล้อนพระเศียรกษัตริย์มัชปาหิต หากยาตราทัพมาตีซีงาปูรา
หลังได้รับสาส์นตอบกลับ ฮายัม วูรุกทรงพระโกรธยิ่งนัก จึงมีรับสั่งให้ดามัง วีราจา (Damang Wiraja) นำเรือรบขนาดใหญ่จำนวน 100 ลำ และกองเรือเล็กจำนวนมากไปโจมตีซีงาปูราทันที ข่าวลือเรื่องเรือรบแพร่สะพัดจากเกาะบินตันไปจนถึงซีงาปูรา ซรี วีกรามา วีรา ทรงจัดเรือรบจำนวน 400 ลำ เข้าต่อกรบริเวณชายฝั่งซีงาปูรายาวนานสามวันสามคืน ทรัพยากรของทั้งสองฝ่ายต่างได้รับความเสียหาย ทว่าซีงาปูราปราชัยในสงคราม ในที่สุดทหารชวาได้ถอนทัพกลับไปยังกองเรือของตนจนสิ้น
ประวัติ > ซรี รานา วีกรามา

ซรี รานา วีกรามา (มาจากคำสันสกฤตว่า ศรีรณวิกรม) สืบราชสมบัติต่อจากซรี วีกรามา วีรา ผู้เป็นพระราชชนก เมื่อ ค.ศ. 1362 ผู้พ่ายแพ้ต่อจักรวรรดิมัชปาหิต ใน นครกฤตาคม ซึ่งเป็นพงศาวดารของชวา ยืนยันว่าซีงาปูราตกเป็นเมืองขึ้นของมัชปาหิต อย่างไรก็ตามซรี รานา วีกรามา ทรงวางพระราโชบายใหม่ด้วยการสถาปนาความสัมพันธ์ทางการทูตกับประเทศเพื่อนบ้าน คือ รัฐสุลต่านเปอเรอลัก (Kesultanan Peureulak) ซึ่งเป็นรัฐอิสลามบนเกาะสุมาตรา เพื่อแสวงหาพันธมิตร มีวีรบุรุษในตำนานนามว่า บาดัง (Badang) ถือกำเนิดขึ้นในรัชสมัยของพระองค์ เขาเป็นบุคคลที่มีพละกำลังเหนือมนุษย์ โดยได้แสดงความสามารถของเขาหน้าพระพักตร์ซรี รานา วีกรามาในราชสำนัก รวมทั้งยังเป็นผู้เคลื่อนย้ายศิลาจารึกสิงคโปร์ไปยังปากน้ำสิงคโปร์ กระทั่งศิลาจารึกดังกล่าวถูกทำลายทิ้งโดยบริษัทอินเดียตะวันออกของบริติช
ประวัติ > ซรี มาฮาราจา

หลังซรี รานา วีกรามา เสด็จสวรรคตลงใน ค.ศ. 1375 ซรี มาฮาราจา (มาจากคำสันสกฤตว่า ศรีมหาราช) ขึ้นเสวยราชสมบัติต่อมา ในรัชกาลนี้เกิดเหตุปลากระทุงเหวพุ่งขึ้นโจมตีกษัตริย์พระองค์นี้ หากพระองค์เสด็จมาบริเวณชายฝั่งทะเล ฮัง นาดิม (Hang Nadim) หนุ่มน้อยคนหนึ่งได้คิดวิธีการป้องกันปลากระทุงเหวด้วยการปลูกต้นกล้วยบริเวณชายฝั่ง เมื่อปลากระทุงเหวพุ่งขึ้นจากทะเล ก็จะติดกับต้นกล้วยที่ปลูกไว้ ในเบื้องต้นซรี มาฮาราจาทรงรู้สึกขอบคุณหนุ่มน้อยคนนี้ แต่นานวันเข้าพระองค์กลับมีจิตริษยาเด็กหนุ่มคนนี้ ผู้ที่มีความเฉลียวฉลาดจนผู้คนให้ความสนใจมากกว่า ที่สุดซรี มาฮาราจาจึงรับสั่งให้ประหารชีวิตฮัง นาดิม
ประวัติ > ปรเมศวร

ปาราเมซวารา หรือในเอกสารไทยเรียก ปรเมศวร สืบราชสันตติวงศ์ต่อจากซรี มาฮาราจา พระราชชนก เมื่อ ค.ศ. 1387 เชื่อกันว่าปรเมศวรคือกษัตริย์พระองค์แรกที่เปลี่ยนไปเข้ารีตศาสนาอิสลาม และใช้พระนามว่า ซรี อิซกันดาร์ ชะฮ์  อย่างไรก็ตามในเอกสาร รายงานแห่งบูรพาทิศ จากทะเลแดงถึงจีน ของโตเม ปีรึช ระบุว่าอิซกันดาร์ ชะฮ์ เจ้าผู้ครองมะละกาเปลี่ยนศาสนาเมื่อชนมายุ 72 พรรษา แต่ระบุอีกว่า อิซกันดาร์ ชะฮ์ มิใช่คนเดียวกันกับปรเมศวร หากแต่เป็นพระราชโอรสของปรเมศวร และเป็นเจ้าผู้ครองมะละกาพระองค์ที่สองต่อจากปรเมศวร อันเป็นข้อมูลที่สอดคล้องกันกับพงศาวดารราชวงศ์หมิง แต่บางเอกสารกลับให้ข้อมูลว่าพระราชโอรสของปรเมศวร คือ สุลต่านเมอกัต อิซกันดาร์ ชะฮ์
รายงานแห่งบูรพาทิศ จากทะเลแดงถึงจีน ของโตเม ปีรึช ระบุว่า ปรเมศวรคือเจ้าชายจากเมืองปาเล็มบังที่ถูกชาวชวาซึ่งเข้ามาปกครองเมืองขับไล่ใน ค.ศ. 1360 จึงลี้ภัยไปซีงาปูรา โดยได้รับการต้อนรับจาก ซาเงซีงา (Sangesinga) ซึ่งมีตำแหน่งเป็น ซังอาจี (Sang Aji) หรือผู้ปกครองท้องถิ่นของเกาะซีงาปูรา แต่หลังจากนั้น 8 วัน ปรเมศวรก็ลอบสังหารซังอาจี และปกครองซีงาปูราเป็นเวลา 5 ปี โดยได้รับการสนับสนุนจากชาวโอรังเลาต์ แม้จะมีผู้คอยสนับสนุน แต่จากการที่ปรเมศวรลอบสังหารซังอาจีอย่างไม่เป็นธรรม เป็นเหตุให้ชาวสยามและปาตานีต่อต้านจนพระองค์ต้องลี้ภัยออกจากเกาะ ซึ่งอาจเป็นไปได้ว่าภรรยาของซังอาจีมีพื้นเพเป็นคนจากอาณาจักรปาตานี
ใน เซอจาระฮ์เมอลายู ได้เขียนถึงเหตุแห่งการล่มสลายของอาณาจักรซีงาปูราเอาไว้อีกอย่าง โดยจุดเริ่มต้นเกิดจากการที่พระเจ้าปรเมศวรทรงกล่าวหาบาทบริจาริกานางหนึ่งว่าหล่อนคบชู้ และลงโทษนางด้วยการบังคับเปลื้องผ้าประจานต่อหน้าธารกำนัล สร้างความอับอายแก่วงศ์ตระกูลยิ่งนัก ซัง ราจูนา ตาปา (Sang Rajuna Tapa) ขุนนางผู้ใหญ่ในราชสำนักและยังเป็นบิดาของนักนางสนมคนดังกล่าว โกรธเกลียดการกระทำของปรเมศวรมาก จึงคิดแก้แค้นด้วยการลอบส่งสารลับไปยังเจ้ากรุงมัชปาหิต เขาให้คำมั่นสัญญาไว้ว่าจะคอยสนับสนุนมัชปาหิตเป็นอย่างดี ฝ่ายมัชปาหิตจึงเลือกก่อสงครามกับซีงาปูราใน ค.ศ. 1398 โดยส่งกองเรือกว่า 300 ลำ และเรือเล็กเรือน้อยอีกหลายร้อยลำ พร้อมกำลังพลอีกสองแสนนายเพื่อทำการรุกราน ทหารชวารุกขึ้นโจมตีซีงาปูรา จนฝ่ายทหารซีงาปูราต้องถอยไปตั้งรับเบื้องหลังป้อมปราการและกำแพงเมือง ทหารชวาจึงปิดล้อมเมือง และพยายามโจมตีป้อมปราการซีงาปูรา แต่ไม่ประสบความสำเร็จ หลังการปิดล้อมฝ่ายไปหนึ่งเดือน เสบียงกรังในป้อมปราการก็หมดไป เหล่าทหารหาญเริ่มอดอาหาร ปรเมศวรจึงโปรดเกล้าฯ ให้ซัง ราจูนา ตาปา นำข้าวปลาอาหารจากท้องพระคลังไปแจกจ่ายแก่ราษฎรผู้ตกยาก ซัง ราจูนา ตาปา จึงเพ็ดทูลไปว่าสิ่งของในท้องพระคลังนั้นหมดไปแล้ว ราษฎรทั้งหลายจึงอดอยากต่อไป พระเจ้าปรเมศวรทรงทราบถึงความพ่ายแพ้ที่คืบคลานเข้ามา จึงทรงลักลอบเสด็จลี้ภัยออกจากเกาะพร้อมด้วยขุนนางคนสนิท และในช่วงการโจมตีครั้งสุดท้าย ซัง ราจูนา ตาปา สั่งเปิดประตูเมืองให้ทหารชวาเข้ามายึดเมืองได้สำเร็จ ทหารชวาได้โจมตีป้อมปราการและก่อการสังหารหมู่ที่น่าสยดสยอง เซอจาระฮ์เมอลายู ระบุไว้ว่า "เลือดไหลออกมาเป็นสายน้ำ" และกล่าวอีกว่าดินลูกรังสีแดงในสิงคโปร์นั้น ก็เป็นสีแดงของเลือดที่มาจากการสังหารหมู่นั่นเอง
การปกครอง

ซีงาปูรามีระบอบการปกครองในรูปแบบสมบูรณาญาสิทธิราชย์ มีเจ้าผู้ครองเรียกว่า ราจา (Raja; เทียบสันสกฤต ราช) ตรงกับคำว่า รายา ซึ่งมีอำนาจสูงสุดในอาณาจักร ผู้ที่มีอำนาจรองลงมาจากกษัตริย์ เรียกว่า โอรังเบอซาร์เบอเริมปัต (Orang Besar Berempat) หรือขุนนางอาวุโสทั้งสี่ อันได้แก่ เบินดาฮารา (Bendahara) เป็นขุนนางชั้นสูง และเป็นองคมนตรี, เปอร์ดานาเมินเตอรี (Perdana Menteri) ขุนนางเทียบนายกรัฐมนตรี, เปิงฮูลูเบินดาฮารี (Penghulu Bendahari) เจ้ากรมพระคลัง และ ฮูลูบาลังเบอซาร์ (Hulubalang Besar) เทียบผู้บัญชาการทหารสูงสุด
โดย เปอร์ดานาเมินเตอรี คอยช่วย เบินดาฮารา ด้านการบริหารกิจการภายในประเทศ เมื่อเข้าเฝ้ากษัตริย์ในราชสำนักเปอร์ดานาเมินเตอรีกับเบินดาฮาราจะนั่งตรงข้ามกัน ขณะที่ เปิงฮูลูเบินดาฮารี จะรับผิดชอบในด้านการเงินภายในประเทศ และ ฮูลูบาลังเบอซาร์ เป็นผู้นำสูงสุดในกองทัพ มีอำนาจสั่งการ ฮูลูบาลัง หรือผู้บัญชาการหน่วยทหารขนาดเล็กอื่น ๆ ได้ โดยจะมีขุนนางระดับล่างคอยให้การสนับสนุน อันได้แก่ โอรังเบอซาร์กาเตอรียัซ (Orang Besar Caterias) ซีดาเบินตารัซ (Sida Bentaras) และ โอรังกายัซ (Orang Kayas)
เศรษฐกิจ

การค้าของซีงาปูรารุ่งเรืองขึ้นในยุค สันติภาพของมองโกล (ละติน: Pax Mongolica) ซึ่งชาวมองโกลมีอิทธิพลต่อเส้นทางสายไหมทั้งทางบกและทางทะเล และได้พัฒนาระบบการค้าให้ดียิ่งกว่าเดิม ก่อนหน้านี้การเดินทางจากตะวันออกไกลไปยังอินเดีย หรือการเดินทางจากตะวันตกไปยังคาบสมุทรอาหรับมีค่าใช้จ่ายสูงลิ่ว ทั้งยังมีความเสี่ยง และใช้ระยะเวลายาวนาน แต่ระบบการค้าใหม่ของมองโกลนี้จะแบ่งเส้นทางสายไหมฝั่งทะเลออกเป็นสามช่วง คือ เส้นทางช่วงแรก ระหว่างอ่าวเอเดนและช่องแคบฮอร์มุซเชื่อมกับมหาสมุทรอินเดีย ที่ถูกควบคุมโดยพ่อค้าชาวอาหรับและอินเดีย ช่วงที่สองคือท่าเรือในอินเดียและอ่าวเบงกอลเชื่อมกับหัวเมืองแถบช่องแคบมะละกา ซึ่งรวมไปถึงซีงาปูรา และช่วงที่สามคือบริเวณทะเลจีนใต้เชื่อมต่อกับดินแดนในแถบเอเชียตะวันออกเฉียงใต้ และทางตอนใต้ของประเทศจีน ซีงาปูราแปรสภาพเป็นเมืองท่าที่รุ่งโรจน์ด้านการเป็นจุดแลกเปลี่ยนสินค้ามากกว่าเป็นแหล่งจำหน่ายสินค้า ตัวแทนของรัฐบาลมีบทบาทสำคัญในกิจกรรมในท่าเรือ ในเอกสารของชาวต่างชาติล้วนระบุว่า ซีงาปูราเป็นเพียงแหล่งแลกเปลี่ยนสินค้า ผลิตภัณฑ์ในท้องถิ่นมีค่อนข้างจำกัด ได้แก่ ไม้หอม ดีบุก โหนกนกเงือก สิ่งของที่ทำจากไม้ และผ้าฝ้าย ส่วนสินค้าที่มีขายอยู่ทั่วไป เช่น ผ้าหลายชนิด (ผ้าฝ้ายและผ้าซาติน) ท่อนเหล็ก หม้อเหล็ก เครื่องลายคราม พ่อค้าชาวจีนให้ข้อมูลว่า ซีงาปูรามีสินค้าการเกษตรน้อยมาก เพราะดินไม่ดี แม้สินค้าที่กล่าวมาข้างต้นจะมีให้เห็นอยู่ทั่วไปตามเมืองท่าอื่น ๆ ในเอเชียตะวันออกเฉียงใต้ แต่สินค้าจากซีงาปูรามีคุณลักษณะพิเศษด้านคุณภาพ ด้วยเหตุนี้ซีงาปูราจึงเปรียบเสมือนประตูเศรษฐกิจสู่ประเทศและภูมิภาคข้างเคียง ดินแดนยะโฮร์ใต้ (เอกสารไทยเรียก อุยงคตนะ) และหมู่เกาะรีเยาจะทำหน้าที่ส่งสินค้าไปยังซีงาปูรา เพื่อให้ซีงาปูราส่งออกสินค้าไปยังภูมิภาคอื่น
การเพิ่มจำนวนของชาวจีนแสดงให้เห็นถึงผลประโยชน์ด้านเศรษฐกิจของซีงาปูราอย่างมีนัยสำคัญ จากเอกสารของวัง ต้าเยฺวียนระบุว่า ชาวจีนสามารถตั้งถิ่นฐานอยู่ร่วมกับชนพื้นเมืองบนเกาะได้อย่างสงบสุข
แผนที่ "ภูมิภาคมะละกา" (Regio di Malaca) ของเอญาโซ ดันตี เมื่อ ค.ศ. 1573 ระบุชื่อเมือง "ชีญาโตลา" (Cingatola) ซึ่งตรงกับซีงาปูรา
ศาลอิซกันดาร์ ชะฮ์ บนเนินฟอร์ตแคนนิง บางคนเชื่อว่าเป็นที่ฝังพระศพของปรเมศวร แต่นักวิชาการไม่พบหลักฐานการฝังพระศพในบริเวณดังกล่าว
พระบรมรูปซัง นีลา อูตามา ปฐมกษัตริย์ของซีงาปูรา ณ จุดก้าวเท้าของแรฟเฟิลส์ ริมแม่น้ำสิงคโปร์
นักแสดงรับบทเป็นบาดัง วีรบุรุษในตำนาน แบกศิลาจารึกสิงคโปร์ ในขบวนพาเหรดวันชาติสิงคโปร์ ค.ศ. 2016
รูปปูนปั้นทหารโบราณบริเวณเนินฟอร์ตแคนนิง
ปลอกแขนและแหวนทองคำศิลปะมัชปาหิตอายุราวคริสต์ศตวรรษที่ 14 ขุดพบที่เนินฟอร์ตแคนนิงใน ค.ศ. 1928
กรดแกมมาอะมิโนบิวทีริก

| --- | --- |


ชื่อ
Preferred IUPAC name 4-Aminobutanoic acid
ชื่ออื่น γ-Aminobutanoic acid 4-Aminobutyric acid 3-Carboxypropylamine Piperidic acid Piperidinic acid
เลขทะเบียน
เลขทะเบียน CAS: 56-12-2 Y
3D model (JSmol): รูปภาพแบบโต้ตอบ
Beilstein Reference: 906818
ChEBI: CHEBI:16865 Y
ChEMBL: ChEMBL96 Y
เคมสไปเดอร์: 116 Y
ดรักแบงก์: DB02530 Y
ECHA InfoCard: 100.000.235 
EC Number: 200-258-6
Gmelin Reference: 49775
IUPHAR/BPS: 1067
KEGG: D00058 Y
MeSH: gamma-Aminobutyric+Acid
ผับเคม CID: 119
RTECS number: ES6300000
UNII: 2ACZ6IPC6I Y
CompTox Dashboard (EPA): DTXSID6035106 
 InChI InChI=1S/C4H9NO2/c5-3-1-2-4(6)7/h1-3,5H2,(H,6,7) YKey: BTCSSZJGUNDROE-UHFFFAOYSA-N Y InChI=1/C4H9NO2/c5-3-1-2-4(6)7/h1-3,5H2,(H,6,7)Key: BTCSSZJGUNDROE-UHFFFAOYAC 
 SMILES NCCCC(=O)O 
คุณสมบัติ
สูตรเคมี: C4H9NO2
มวลโมเลกุล: 103.121 g·mol−1  
ลักษณะทางกายภาพ: ผงเนื้อจุลผลึกสีขาว
ความหนาแน่น: 1.11 กรัม/มิลลิลิตร
จุดหลอมเหลว: 203.7 องศาเซลเซียส (398.7 องศาฟาเรนไฮต์; 476.8 เคลวิน)
จุดเดือด: 247.9 องศาเซลเซียส (478.2 องศาฟาเรนไฮต์; 521.0 เคลวิน)
ละลายในน้ำ: 130 กรัม/100 มิลลิลิตร
log P: −3.17
pKa: 4.031 (คาร์บอกซิล; H2O) 10.556 (อะมิโน; H2O)
ความอันตราย
อาชีวอนามัยและความปลอดภัย (OHS/OSH):
อันตรายหลัก: ระคายเคือง, เป็นอันตราย
ปริมาณหรือความเข้มข้น (LD, LC):
LD50 (median dose): 12,680 มิลลิกรัม/กิโลกรัม (หนู, ทางปาก)
หากมิได้ระบุเป็นอื่น ข้อมูลข้างต้นนี้คือข้อมูลสาร ณ ภาวะมาตรฐานที่ 25 °C, 100 kPa  อ้างอิงกล่องข้อมูล
Chemical compound
กรดแกมมาอะมิโนบิวทีริก (อังกฤษ: Gamma-Aminobutyric acid หรือ GABA) เป็นสารสื่อประสาทยับยั้งหลักในระบบประสาทส่วนกลางของสัตว์เลี้ยงลูกด้วยนม มีบทบาทในการควบคุมภาวะกระตุ้นได้ของเซลล์ประสาทในระบบประสาท ในมนุษย์ GABA ยังมีหน้าที่ควบคุมความตึงของกล้ามเนื้อ
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ กรดแกมมาอะมิโนบิวทีริก
Gamma-aminobutyric acid MS Spectrum
GABA. ที่ Scholarpedia.
List of GABA neurons เก็บถาวร 2021-04-12 ที่ เวย์แบ็กแมชชีน ที่ NeuroLex.org.
Effects of Oral Gamma-Aminobutyric Acid (GABA) Administration on Stress and Sleep in Humans: A Systematic Review
| --- | --- |
ฐานข้อมูลการควบคุมรายการหลักฐาน: ประจำชาติ :  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น
ตึกช้าง

| ตึกช้าง |
| --- | --- |
Elephant Building
ตึกช้างเมื่อปี 2560
th
ข้อมูลทั่วไป
ประเภท: สำนักงาน ที่พักอาศัย
ที่ตั้ง: 369/38 ถนนพหลโยธิน 26  แขวงจอมพล เขตจตุจักร กรุงเทพมหานคร 10900
พิกัด: 13°49′31″N 100°34′7″E﻿ / ﻿13.82528°N 100.56861°E﻿ / 13.82528; 100.56861
แล้วเสร็จ: พ.ศ. 2540; 27 ปีที่แล้ว (2540)
ความสูง
หลังคา: 102 เมตร (335 ฟุต)
ข้อมูลทางเทคนิค
จำนวนชั้น: 32 ชั้น
การออกแบบและการก่อสร้าง
สถาปนิก: องอาจ สาตรพันธุ์
วิศวกร: อรุณ ชัยเสรี
ตึกช้าง (อังกฤษ: Elephant Building, Chang Building) คือ ตึกระฟ้าแห่งหนึ่งซึ่งตั้งอยู่บนถนนพหลโยธิน แขวงจอมพล เขตจตุจักร ใกล้กับแยกรัชโยธิน ในเขตธุรกิจทางตอนเหนือของกรุงเทพมหานคร และเป็นอาคารที่มีชื่อเสียงในเอกลักษณ์ของช้าง ตึกแห่งนี้ คือ ความร่วมมือระหว่าง ศ.ดร.อรุณ ชัยเสรี และสถาปนิก นายองอาจ สาตรพันธุ์ ศิลปินแห่งชาติ สาขาทัศนศิลป์ ด้านสถาปัตยกรรมร่วมสมัย เป็นอาคารสูง 32 ชั้น สูง 102 เมตร (335 ฟุต) และสร้างเสร็จใน พ.ศ. 2540 (ค.ศ. 1997)
ตึกช้างได้รับรางวัลอันดับ 4 สำหรับตึกระฟ้าที่มีเอกลักษณ์ของโลก 20 อันดับ โดย CNNgo ในเดือนกุมภาพันธ์ พ.ศ. 2554 (ค.ศ. 2011) แต่ต่อมาถูกจัดอยู่ใน 24 ตึกที่มีรูปทรงแปลกประหลาดและน่าเกลียดที่สุดในโลก โดยเว็บไซต์ด้านการออกแบบและสถาปัตยกรรมชื่อดังจากอเมริกาอย่าง www.architecturaldigest.com ในเดือนสิงหาคม พ.ศ. 2566 (ค.ศ.2023) เพราะโครงสร้างของอาคารไม่ได้ส่งเสริมความเป็นสถาปัตยกรรมไทยมากนัก
แนวคิด

ตึกช้างมีแนวคิดการออกแบบมาจากพื้นฐานที่ว่า อาคารนี้เป็นอาคารประเภทอาคารสำนักงานและพักอาศัยรวม เป็นอาคารขนาดใหญ่พิเศษ รูปลักษณ์ของอาคารถูกบังคับตามพื้นที่ดินที่มีลักษณะยาวเป็นเส้นก๋วยเตี๋ยว ด้วยกฎหมายและความต้องการของเจ้าของโครงการ คือ ศ.ดร.อรุณ โดยเริ่มแรกอาคารถูกแบ่งออกเป็น 3 ทาวเวอร์ เนื่องจากต้องการพื้นที่ขายมากจึงจำเป็นต้องเชื่อม 3 ทาวเวอร์เข้าด้วยกัน แต่ด้วยข้อกำหนดเรื่องพื้นที่เปิดโล่ง จึงทำให้เชื่อมอาคารได้เพียงส่วนบนและเกิดช่องว่างขนาดใหญ่ 2 ช่อง ต่อมา ศ.ดร.อรุณ เห็นว่าอาคารมีลักษณะคล้ายช้างและส่วนตัวท่านชื่นชอบช้างอยู่แล้ว อาจารย์องอาจจึงออกแบบตกแต่งส่วนของอาคารเพิ่ม เพื่อให้เหมือนช้างจริงๆ
รายละเอียดของอาคาร

ตึกช้างประกอบด้วย 7 ส่วน
อาคาร A - สำนักงาน
อาคาร B - สำนักงาน
อาคาร C - ที่พักอาศัย
ชั้นบนสุด - ห้องสูท
ลานสันทนาการ - สวนและสระว่ายน้ำ
ลานซื้อของ ธนาคาร ไปรษณีย์ และอู่ซ่อมรถ
สถานที่ใกล้เคียง

สถานีตำรวจนครบาลพหลโยธิน
เมเจอร์ ซีนีเพล็กซ์ รัชโยธิน
สำนักงานใหญ่ ธนาคารไทยพาณิชย์
สถานีรถไฟฟ้าบีทีเอส สถานีพหลโยธิน 24
แหล่งข้อมูลอื่น

ข้อมูลอาคาร Emporis
เว็บไซต์อย่างเป็นทางการ เก็บถาวร 2013-01-13 ที่ archive.today
20 of the world's most iconic skyscrapers CNNgo
| ด ค กตึกระฟ้าในกรุงเทพมหานคร |
| --- | --- | --- |
| ฝั่งพระนคร |  ตึกใบหยก 2  สเตท ทาวเวอร์  โรงแรมเซ็นทารา แกรนด์ และบางกอก คอนเวนชัน เซ็นเตอร์ แอท เซ็นทรัลเวิลด์  เดอะเม็ท  เอ็มไพร์ทาวเวอร์  จิวเวอร์รี่ เทรด เซ็นเตอร์  เดอะ พาโน  ไชน่า รีซอร์สเซส ทาวเวอร์  มิลเลนเนียม เรสซิเดนซ์  เซ็นทรัลเวิลด์ ออฟฟิสเศส  แกรนด์ เซ็นเตอร์ พอยท์ ราชดำริ  อับดุลราฮิม เพลส  สาทรสแควร์  เทอร์มินอล 21 อโศก  จัตุรัสจามจุรี  ตึกช้าง  โรงแรมแมนดาริน โอเรียนเต็ล กรุงเทพ  อมันตา ลุมพินี  เอ็ม สีลม  คิง เพาเวอร์ มหานคร  โฟร์ซีซันส์ ไพรเวท เรสซิเด้นซ์ กรุงเทพฯ  วันซิตี้เซ็นเตอร์  วัน แบงค็อก ทาวเวอร์  เดอะ เรสซิเดนเซส แอท ดุสิต เซ็นทรัล พาร์ค  |  |
| ฝั่งธนบุรี |  เดอะ ริเวอร์ ทาวเวอร์ เอ  สินสาธร ทาวเวอร์  โรงแรมเพนนินซูล่า  ไอคอนสยาม  ธนาคารกสิกรไทย สำนักถนนราษฎร์บูรณะ  |  |
| ดูเพิ่ม |  รายชื่ออาคารที่สูงที่สุดในประเทศไทย  รายชื่อตึกที่สูงที่สุดในโลก  รายชื่อตึกที่ใหญ่ที่สุดในโลก  รายชื่อเมืองที่มีตึกระฟ้ามากที่สุดในโลก  |  |
 ตัวเอียง หมายถึงตึกระฟ้าที่อยู่ในระหว่างก่อสร้างหรือระหว่างการเตรียมการก่อสร้าง
จอห์น รัดดี

| 0 | 1 | 2 | 3 |
| --- | --- | --- | --- |
 รัดดีขณะเล่นให้กับนอริชซิตี ในปี 2012
ข้อมูลส่วนตัว
ชื่อเต็ม:  จอห์น ทอร์มัส กอร์ดอน รัดดี
วันเกิด:   (1986-10-24) 24 ตุลาคม ค.ศ. 1986 (38 ปี)
สถานที่เกิด:  เคมบริดจ์เชอร์ อังกฤษ
ส่วนสูง:  6 ft 4 in (1.93 m)
ตำแหน่ง:  ผู้รักษาประตู
ข้อมูลสโมสร
สโมสรปัจจุบัน:  นิวคาสเซิลยูไนเต็ด
หมายเลข:  21
สโมสรเยาวชน
00000–2004:  เคมบริดจ์ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2004–2005 |  เคมบริดจ์ยูไนเต็ด |  39 |  (0) |
| 2005–2010 |  เอฟเวอร์ตัน |  1 |  (0) |
| 2005 |  → วอลซอลล์ (ยืมตัว) |  5 |  (0) |
| 2005 |  → รัชเดนแอนด์ไดมอนส์ (ยืมตัว) |  3 |  (0) |
| 2005–2006 |  → เชสเตอร์ซิตี (ยืมตัว) |  4 |  (0) |
| 2006 |  → สต็อกพอร์ตเคาน์ตี (ยืมตัว) |  11 |  (0) |
| 2007 |  → เรกซัม (ยืมตัว) |  5 |  (0) |
| 2007 |  → บริสตอลซิตี (ยืมตัว) |  1 |  (0) |
| 2008 |  → สต็อกพอร์ตเคาน์ตี (ยืมตัว) |  12 |  (0) |
| 2009 |  → ครูว์อเล็กซานดรา (ยืมตัว) |  19 |  (0) |
| 2009–2010 |  → มาเทอร์เวลล์ (ยืมตัว) |  34 |  (0) |
| 2010–2017 |  นอริชซิตี |  235 |  (0) |
| 2017– |  วุลเวอร์แฮมป์ตันวอนเดอเรอส์ |  46 |  (0) |
ทีมชาติ‡
| 2012– |  อังกฤษ |  1 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 23:17, 2 มีนาคม 2019 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 23:17, 2 มีนาคม 2019 (UTC)
จอห์น ทอร์มัส กอร์ดอน รัดดี (อังกฤษ: John Thomas Gordon Ruddy; เกิด 24 ตุลาคม ค.ศ. 1986) เป็นนักฟุตบอลชาวอังกฤษ ปัจจุบันเล่นในตำแหน่งผู้รักษาประตูให้กับนิวคาสเซิลยูไนเต็ด
สโมสร

เขาเริ่มตันเป็นนักฟุตบอลที่ เคมบริดจ์ ยูไนเต็ด ซึ่งเป็นสโมสรบ้านเกิดและได้เซ็นสัญญากับ เอฟเวอร์ตัน ตั้งแต่อายุ 19 ปี เขาใช้เวลา 5 ปีในการอยู่กับเอฟเวอร์ตัน แต่เขาได้ลงเล่นแค่นัดเดียว โดยเขาถูกส่งยึมตัวหลายสโมสร ก่อนที่นอริช ซิตี จะซื้อเขาไปโดยไม่มีค่าตัว และทำผลงานได้ดี โดยพานอริช ซิตีเลื่อนชั้นพรีเมียร์ลีก ในปี 2011
ทีมชาติอังกฤษ

16 พฤษภาคม 2012, รัดดีมีโอการติดทีมชาติอังกฤษโดย รอย ฮอดจ์สัน เลือกเขาเพื่อไปทำศึกฟุตบอลชิงแชมป์แห่งชาติยุโรป 2012. แต่เขาก็บาดเจ็บกระดูกนึ้วหักทำให้ แจ็ก บัตแลนด์ ทำให้ได้ไปยูโร 2012 แทนในฐานะผู้รักษาประตูมือ 3 แต่เขาได้ลงเล่นในเกมกระชับมิตรที่เจอกับทีมชาติอิตาลี โดยในเกมนั้น อังกฤษชนะ อิตาลีไป 2-1
ปฏิทรรศน์การหมุนเหรียญ

เหรียญด้านนอกจะหมุนรอบตัวเอง 2 รอบ เมื่อกลิ้งรอบเหรียญด้านใน 1 รอบ โดยไม่มีการไถล
เส้นทางของจุดบนขอบเหรียญที่เคลื่อนที่เป็นเส้นโค้งคาร์ดิออยด์
ปฏิทรรศน์การหมุนเหรียญ เป็นปัญหาทางคณิตศาสตร์ที่ขัดกับการรู้เอง ซึ่งเมื่อเหรียญหนึ่งถูกกลิ้งไปรอบขอบของเหรียญอื่นที่มีขนาดเท่ากันโดยไม่มีการไถล เหรียญที่เคลื่อนที่จะไม่ได้หมุนครบหนึ่งรอบ แต่หมุนครบสองรอบ หลังหมุนรอบเหรียญที่หยุดนิ่งครบรอบ เมื่อมองจากกรอบอ้างอิงภายนอก  ปัญหานี้สามารถวางนัยทัว่ไปกับเหรียญที่มีรัศมีต่างกันได้
คำอธิบาย

เริ่มด้วยเหรียญที่เหมือนกันสองเหรียญวางสัมผัสกันบนโต๊ะ โดยให้หงายด้านหัวและอยู่ทิศเดียวกันทั้งสองเหรียญ ให้เหรียญ A นิ่งอยู่กับที่ แล้วหมุนเหรียญ B รอบเหรียญ A โดยให้จุดที่สัมผัสกันไม่มีการไถล เมื่อเหรียญ B ไปถึงด้านตรงข้าม หัวทั้งสองจะทิศเดียวกันอีกครั้ง และเหรียญ B ได้หมุนรอบตัวเองไป 1 รอบ การเคลื่อนที่ของเหรียญ B ต่อไปจะกลับมาที่จุดเริ่มต้นและจะหมุนรอบตัวเองครั้งที่สอง ในทางปฏิทรรศน์ เหรียญ B จะดูเหมือนว่ากลิ้งไปได้ระยะทางสองเท่าของเส้นรอบวง  ในความเป็นจริง เนื่องจากเส้นรอบวงของเหรียญทั้งสองเท่ากัน ตามนิยามแล้ว เหรียญ B กลิ้งไปได้แค่ระยะทางเท่ากับเส้นรอบวงของมันเองเท่านั้น การหมุนครั้งที่สองเกิดขึ้นจากการที่เส้นทางที่มันกลิ้งไปนั้นเป็นวงกลม คล้ายกับการหมุนเหรียญ B เพียงเหรียญเดียวในตำแหน่งเดิม
วิธีหนึ่งในการให้เห็นภาพถึงปรากฏการณ์ดังกล่าวคือ ลองจินตนาการถึงเส้นรอบวงของเหรียญ A ที่ทำให้แบนเป็นเส้นตรง ซึ่งจะทำให้สังเกตได้ว่าเหรียญ B จะหมุนเพียงครั้งเดียวในขณะที่เคลื่อนที่ไปตามเส้นทางที่แบนราบลง นี่คือการหมุนรอบแรก การเลื่อนเหรียญ B ไปรอบ ๆ เส้นรอบวงของเหรียญ A โดยกลิ้งมันแต่ยังคงจุดสัมผัสเดิมไว้ จะทำให้เกิดการหมุนซึ่งเป็นตัวแทนของการหมุนครั้งที่สอง ในสถานการณ์แรกเริ่ม
เมื่อเหรียญ B หมุน จุดแต่ละจุดบนเส้นรอบวงจะร่าง (เคลื่อนที่ผ่าน) เส้นโค้งคาร์ดิออยด์
การวิเคราะห์และการแก้ปัญหา

จากจุดเริ่มต้นถึงจุดสิ้นสุด จุดศูนย์กลางของเหรียญที่เคลื่อนที่จะเคลื่อนที่เป็นทางรูปวงกลม เส้นรอบวงของเหรียญที่นิ่งและเส้นทางของจุดศูนย์กลางของเหรียญที่เคลื่อนที่เกิดเป็นวงกลมร่วมศูนย์กลางสองวง รัศมีของวงกลมด้านนอกคือผลรวมของรัศมีของเหรียญ ดังนั้น เส้นรอบวงของเส้นทางที่ศูนย์กลางการเคลื่อนที่จึงเป็นสองเท่าของเส้นรอบวงของเหรียญทั้งสอง  จุดศูนย์กลางของเหรียญที่เคลื่อนที่จะเคลื่อนที่เป็นสองเท่าของเส้นรอบวงของเหรียญโดยไม่มีการไถล ดังนั้นเหรียญที่เคลื่อนที่จะหมุนได้สองรอบเต็ม
การที่เหรียญเคลื่อนที่หมุนรอบจุดศูนย์กลางของมันเองระหว่างทาง หากมี หรือหมุนไปในทิศทางใด ตามเข็มนาฬิกา ทวนเข็มนาฬิกา หรือทั้งสองทิศทาง ไม่มีผลต่อความยาวของเส้นทาง การที่เหรียญหมุนสองครั้งตามที่อธิบายไว้ข้างต้น และการโฟกัสไปที่ขอบของเหรียญที่เคลื่อนไหวขณะสัมผัสกับเหรียญที่อยู่กับที่ถือเป็นสิ่งที่ไม่ได้ถูกพิจารณา
รัศมีไม่เท่ากันและรูปร่างอื่น ๆ

เหรียญรัศมี r กลิ้งรอบเหรียญรัศมี R เหรียญเล็กจะหมุนรอบตัวเอง R/r + 1 รอบ  นั่นเป็นเพราะว่าจุดศูนย์กลางของเหรียญที่กลิ้งจะเคลื่อนที่เป็นวงกลมโดยมีรัศมี (หรือเส้นรอบวง) R + r/r =R/r + 1 เท่าของรัศมี (หรือเส้นรอบวง) ของตัวเอง ในกรณีจำกัดเมื่อ R = 0 เหรียญที่มีรัศมี r จะหมุนรอบตัวเอง0/r + 1 = 1 รอบโดยหมุนรอบจุดล่าง 1 ครั้ง
รูปร่างที่เหรียญหมุนรอบๆ ไม่จำเป็นที่จะต้องเป็นวงกลม เรื่องการเพิ่มการหมุนอีกหนึ่งรอบให้กับอัตราส่วนของเส้นรอบวงเมื่อรูปนั้นเป็นรูปหลายเหลี่ยมเชิงเดี่ยว หรือเส้นโค้งปิดใดๆ ที่ไม่ตัดกันเอง หากรูปร่างมีความซับซ้อน จำนวนรอบที่เพิ่มเข้ามา (หรือลบออก หากเหรียญหมุนภายในเส้นโค้ง) จะเป็นค่าสัมบูรณ์ของจำนวนรอบหมุน
การประยุกต์ > เวลาดาราคติ

ปฎิทรรศน์นี้มีความเกี่ยวข้องกับเวลาดาราคติ วันดาราคติคือเวลาที่โลกใช้ในการหมุนรอบตัวเองเพื่อให้ดวงดาวที่อยู่ห่างไกลกลับมายังตำแหน่งเดิมบนท้องฟ้า ในขณะที่วันสุริยะ คือเวลาที่ดวงอาทิตย์กลับมายังตำแหน่งเดิม หนึ่งปีมีวันสุริยะประมาณ 365.25 วัน แต่วันฤกษ์มี 366.25 วัน จึงเท่ากับการโคจรรอบดวงอาทิตย์ 1 รอบ  เนื่องจากวันสุริยะมี 24 ชั่วโมง วันดาราคติจึงมีประมาณ 365.25/366.25 ชั่วโมง = 23 ชั่วโมง 56 นาที 4.1 วินาที
การประยุกต์ > ทฤษฎีกรุป

ปฎิทรรศน์รูปแบบหนึ่งเกิดขึ้นใน ทฤษฎีกรุป โดยเฉพาะการศึกษาเกี่ยวกับกรุปลี ที่เรียกว่ารูปแบบจริงแยกของ G2 โครงสร้างหนึ่งของกลุ่มนี้ใช้ข้อเท็จจริงที่ว่าลูกบอลที่กลิ้งไปรอบๆ ลูกบอลอีกลูกที่มีรัศมีสามเท่าของลูกบอลนั้นจะต้องหมุนสี่รอบเต็ม แทนที่จะเป็นสามรอบ
การประยุกต์ > ข้อผิดพลาดการให้คะแนน SAT ปี 1982

ในวันที่ 1 พฤษภาคม 1982 SAT ซึ่งเป็นแบบทดสอบการสมัครเข้าเรียนมหาวิทยาลัยของสหรัฐอเมริกา มีคำถามแบบเลือกตอบเกี่ยวกับปฎิทรรศน์นี้ การทดสอบจะต้องได้รับการให้คะแนนใหม่อีกครั้งหลังจากที่นักเรียนสามคนพิสูจน์ได้ว่าไม่มีคำตอบที่ถูกต้องในตัวเลือกที่กำหนดไว้
แหล่งข้อมูลอื่น

Nguyen, Huyen (2020-06-04). "answer to the question What proven math fact surprised you the most...". Quora.
Muller, Derek (2023-11-30). The SAT Question Everyone Got Wrong. Veritasium – โดยทาง YouTube.
ตัวอย่างที่ R = 3r ในรูปที่ 1 เมื่อยืดวงกลม R ออก จำนวนรอบการหมุน (จำนวนครั้งที่ลูกศรชี้ขึ้นด้านบนที่ไม่นับ ณ ขณะที่เริ่ม) คือ R/r = 3 ในรูปที่ 2 เมื่อวงกลม R ได้รับการคืนเป็นวงกลม เหรียญจะหมุนเพิ่มขึ้น 1 รอบ ทำให้ R/r + 1 = 4. (ภาพเคลื่อนไหว)
การหมุนของเหรียญเล็กรอบเหรียญที่ใหญ่กว่า
พิพิธภัณฑ์หุ่นขี้ผึ้งไทย

พิพิธภัณฑ์หุ่นขี้ผึ้งไทย
พิพิธภัณฑ์หุ่นขี้ผึ้งไทย เป็น พิพิธภัณฑ์หุ่นขี้ผึ้ง ที่ตั้งอยู่ในจังหวัด นครปฐม ประเทศไทย เนื่องจากสภาพอากาศแบบเขตร้อนในประเทศไทย หุ่นต่างๆ จึงทำจาก ไฟเบอร์กลาส แทนการใช้ขี้ผึ้งแบบดั้งเดิม
ประวัติ

พิพิธภัณฑ์แห่งนี้เปิดให้บริการเมื่อวันที่ 14 มิถุนายน พ.ศ. 2532 โดยได้รับแรงบันดาลใจจากศิลปิน ดวงแก้ว พิทยากรศิลป์ และคณะ โดยมีจุดมุ่งหมายเพื่อส่งเสริมและอนุรักษ์ศิลปะและวัฒนธรรมไทยแบบดั้งเดิม กลุ่มศิลปินเหล่านี้ใช้เวลามากกว่า 10 ปีในการศึกษาและทดลองสร้างหุ่นขี้ผึ้งโดยใช้ไฟเบอร์กลาสจนกระทั่งประสบความสำเร็จในการสร้างหุ่นที่งดงาม ละเอียดอ่อน และคงทน